FIRST SCHAW STATUTE OF 1598 


At Edinburgh the XXVIII day of December, The zeir of God I' V' four scoir 
awchtene zeiris. 

The statutis ordinance is to be obseruit be all the maister maissounis within 
this realme, Sett doun be Williame Schaw, Maister of Wark, to his maiestie 
And generall Wardene of the said craft, with the consent of the maisteris 
efter specifeit. 

Item, first that they obserue and keip all the gude ordinanceis sett doun 
ofbefoir concemyng the priviligeis of thair Craft be thair predicesso' of gude 
memorie, And specialie That thay be trew ane to ane vther and leve 
cheritablie togidder as becumis sworne brether and companzeounis of 
craft. 

Item, that thay be obedient to thair wardenis, dekynis, andmaisteris in 
alithingis concernyng thair craft. 

Item, that thay be honest, faithfull, and diligent in thair calling, and deill 
uprichtlie w'the maisteris or awnaris of the warkis that they sail tak vpoun 
hand, be it in task, meit, & fie, or owlkiie wage. 

Item, that name tak vpoun hand ony wark gritt or small quhilk he is no'abill 
to performe qualifeitlie vnder the pane of fourtie pundis money or ellis the 
fourt pairt of the worth and valo'of the said wark, and that by and atto' ane 
condigne amendis and satisfactioun to be maid to the awnaris of the wark 
at the sycht and discretioun of the generall Wardene, or in his absence at 
the sycht of the wardeneis, dekynis, and maisteris of the shrefdome quhair 
the said wark is interprisit and wrocht. 

Item, that na maister sali tak anevther maisteris wark over his heid, efter 
that the first maister hes aggreit w'the awnar of the wark ather be contract, 
arlis, orverball conditioun, vnder the paine of fourtie punds. 

Item, that na maister sail tak the wirking of ony wark that vther maisteris 
hes wrocht at of befoir, vnto the tyme that the first wirkaris be satisfeit for 
the wark quhilk thay haif wrocht, vnder the pane foirsaid. 

Item, that thair be ane wardene chosin and electit Ilk zeir to haif the charge 
over everie ludge, as thay are devidit particularlie, and that be the voitis of 
the maisteris of the saids ludgeis, and consent of thair Wardene generall gif 
he happynis to be pn', And vtherwyis that he be aduerteist that sic ane 
wardene is chosin for sic ane zeir, to the effect that the Wardene generall 
may send sic directionis to that wardene electit, as effeiris. 

Item, that na maister sail tak ony ma prenteissis nor thre during his 
lyfetyme w'out ane speciall consent of the haill wardeneis, dekynis, and 
maisteris of the schirefdome quhair the said prenteiss that is to be ressauit 
dwellis and remanis. 



Item, that na maister ressaue ony prenteiss bund for fewar zeiris nor sevin 
at the leist, and siclyke it sail no'be lesum to mak the said prenteiss brother 
and fallow in craft vnto the tyme thathe haif seruit the space of vther sevin 
zeiris efter the ische of his said prenteischip w'out ane speciall licenc 
granttit be the wardeneis, dekynis, and maisteris assemblit for the caus, 
and that sufficient tryall be tane of thair worthynes, qualificatioun, and skill 
of the persone that desyirs to be maid fallow in craft, and that vnder the 
pane of fourtie punds to be upliftit as ane pecuniall penaltie fra the persone 
that is maid fallow in craft aganis this ord', besyde the penalteis to be set 
doun aganis his persone, accordyng to the ord'of the ludge quhair he 
remanis. 

Item, it sail no' be lesum to na maister to sell his prenteiss to ony vther 
maister nor zit to dispens w'the zeiris of his prenteischip be selling y'of to 
the prenteisses self, vnder the pane of fourtie punds. 

Item, that na maister ressaue ony prenteiss w'out he signifie the samyn to 
the wardene of the ludge quhair he dwellis, to the effect that the said 
prenteissis name and the day of his ressauyng may be ord'lie buikit. 

Item, that na prenteiss be enterit bot be the samyn ord', that the day of thair 
enteres may be buikit. 

Item, that na maister or fallow of craft be ressauit nor admittit w'out the 
numer of sex maisteris and twa enterit prenteissis, the wardene of that 
ludge being ane of the said sex, and that the day of the ressauyng of the 
said fallow of craft or maister be ord'lie buikit and his name and mark insert 
in the said buik w' the names of his sex admitteris and enterit prenteissis, 
and the names of the intendaris that salbe chosin to everie persone to be 
alsua insert in thair buik. Providing alwayis that na man be admittit w'out 
ane assay and sufficient tryall of his skill and worthynes in his vocatioun 
and craft. 

Item, that na maister wirk ony maissoun wark vnder charge or command of 
ony vther craftisman that takis vpoun hand or vpoun him the wirking of ony 
maissoun wark. 

Item, that na maister or farow of craft ressaue ony cowanis to wirk in his 
societie or cumpanye, nor send nane of his servands to wirk w'cowanis, 
under the pane of twentie punds sa oft as ony persone offendis heirintill. 

Item, it sail no'be lesum to na enterit prenteiss to tak ony gritter task or 
wark vpon hand fra a awnar nor will extend to the soume of ten punds 
vnder the pane foirsaid, to wit xx libs, and that task being done they sail 
Interpryiss na mair w'out licence of the maisteris or warden q'thay dwell. 

Item, gif ony questioun, stryfe, or varianc sail fall out amang ony of the 
maisteris, servands, or entert prenteissis, that the parteis that fallis in 
questioun or debait, sail signifie the causis of thair querrell to he pedicular 



wardeneis or dekynis of thair ludge w'in the space of xxiiij ho" vnder the 
pane of ten pnds, to the effect that thay may be reconcilit and aggreit and 
their variance removit be thair said wardeneis, dekynis, and maisteris; and 
gif ony of the saids parteis salhappin to remane wilfull or obstinat that they 
salbe deprivit of the privilege of thair ludge and no'permittit to wirk y'at vnto 
the tyme that thay submit thame selffis to ressoun at the sycht ofthair 
wardenis, dekynis, and maisteris, as said is. 

Item, that all maisteris, Inte priseris of warkis, be verray cairfull to sie thair 
skaffellis and futegangis surelie sett and placeit, to the effect that throw 
thair negligence and siewth na hurt or skaith cum vnto ony personis that 
wirkis at the said wark, vnder pain of dischargeing of thaim y efter to wirk 
as maisteris havand charge of ane wark, bot sail ever be subject all the 
rest of thair dayis to wirk vnder or w ane other principall maister havand 
charge of the wark. 

Item, that na maister ressaue or ressett ane vther maisteris prenteiss or 
servand that salhappin to ryn away fra his maisteris seruice, nor interteine 
him in his cumpanye efter that he hes gottin knawledge y'of, vnder the 
paine of fourtie punds. 

Item, that all personis of the maissoun craft conuene in tyme and place 
being lawchfullie warnit, vnder the pane often punds. 

Item, that all the maisteris that salhappin to be send for to ony assemblie or 
meitting sail be sworne be thair grit aith that thay sail hyde nor coneill na 
fawltis nor wrangis done be ane to ane vther, nor zit the faultis or wrangis 
that ony man hes done to the awnaris of the warkis that they haif had in 
hand sa fer as they knaw, and that vnder the pane of ten punds to be takin 
vp frae the conceillairs of the saidis faultis. 

Item, it is ordanit that all thirfoirsaids penalteis salbe liftit and tane vp fra 
the offendaris and brekaris of thir ordinances be the wardeneis, dekynis, 
and maisteris of the ludgeis quhair the offendaris dwellis, and to be 
distributit ad pios vsus according to gud conscience be the advyis of the 
foirsaidis. 

And for fulfilling and observing of thir ordinances, sett doun as said is, The 
haill maisteris conuenit the foirsaid day binds and oblisses thaim heirto 
faithfullie. And thairfore hes requeistit thair said Wardene generall to 
subscriue thir presentis wt his awn hand, to the effect that ane autentik 
copy heirof may be send to euerie particular ludge w'in this realme. 

WILLIAM SCHAW, 

Maistir of Wark. 



